b'\n_START_ARTICLE_\nNature\n_START_PARAGRAPH_\nNature je znanstvena revija v angle\xc5\xa1kem jeziku, ki izhaja tedensko, od 4. novembra 1869. V njej so objavljeni izsledki najpomembnej\xc5\xa1ih znanstvenih raziskav s podro\xc4\x8dja naravoslovnih znanosti. Poleg revije Science je najopaznej\xc5\xa1a in najuglednej\xc5\xa1a tovrstna revija na svetu. Prvenstveno je namenjena znanstvenikom in drugim strokovnjakom, kljub temu pa so na za\xc4\x8detku vsake \xc5\xa1tevilke povzetki, novice in drugi prispevki, namenjeni tudi ostali zainteresirani javnosti.'